stanford-oval/wikipedia huggingface dataset:
Emmanuel Ihemeje

Emmanuel Ihemeje (s. 9. lokakuuta 1998) on italialainen kolmiloikkaaja.
Ihemeje sijoittui kolmiloikassa kuudenneksi alle 20-vuotiaiden EM-kilpailuissa 2017 tuloksella 15,84 hypättyään karsinnassa silloisen ennätyksensä 16,13. Ensimmäisissä yleisen sarjan arvokilpailuissaan, vuonna 2021 kilpailluissa Tokion olympialaisissa hän sijoittui 11:nneksi tuloksella 16,52; karsinnassa hänen tuloksensa oli 16,88. Eugenen MM-kilpailuissa 2022 hän sijoittui viidenneksi myötätuulituloksella 17,17; karsinnassa hän hyppäsi senttimetrin päähän virallisesta ennätyksestään tuloksella 17,13. Saman vuoden Münchenin EM-kilpailuissa hän oli yhdeksäs tuloksella 16,55. Karsinnassa hän oli hypännyt ennätyksensä 17,20. Budapestin MM-kilpailuissa 2023 hän sijoittui kahdeksanneksi tuloksella 16,91.
Ihemeje voitti vuonna 2021 Eugenessa Yhdysvaltain yliopistomestaruuden silloisella ennätystuloksellaan 17,14. Nykyisen ennätyksensä 17,29 hän hyppäsi Walnutissa huhtikuussa 2023. Sisäradoilla hän on hypännyt tuloksen 17,26 maaliskuussa 2021 Fayettevillessa.
Emetofilia

Emetofilia (joskus myös vomitofilia) on parafilia tai seksuaalinen fetissi oksentamista kohtaan. Emetofiilit fantasioivat joko oksentavansa itse, tai että joku toinen oksentaisi. Jotkut emetofiilit toteuttavat tätä myös käytännössä. Kun emetofiili oksentaa toisen (emetofiilin) päälle, sitä kutsutaan sateenkaarisuihkuksi tai roomalaiseksi suihkuksi, koska aikoinaan uskottiin että antiikin roomalaisilla oli tapana oksentaa suurten aterioiden yhteydessä.
Emetofiileille oksentamisessa tapahtuvat pahoinvointi, oksentaminen ja sen jälkeinen helpotus ovat eroottisesti latautunutta.
Oksentamista käsittelevällä nettisivulla, Vomiting FAQ:ssa, on arveltu, että "oksentaminen oli emetofiileille luultavasti hyvin inhottavaa tai pelottavaa ennen murrosikää, ja emetofiili muistelee näitä nuoruutensa tuntemuksia saadakseen seksuaalisen tyydytyksen". Näin emetofilia voi olla kytköksissä myös emetofobiaan, oksentamisen pelkoon. Monet emetofobiasta kärsivät emetofiilit kuitenkin jatkavat oksentamisen pelkäämistä siitä huolimatta, että he fantasioivat (toisten ihmisten) oksentamisesta.
Emetofilian muodot

Vain yksi lääketieteellinen ja psykologinen lehtiartikkeli ehdittiin julkaista, ennen kuin Internetistä tuli yleisin keskustelupaikka emetofiliasta. Suurin osa emetofiileistä on kiinnostunut vain keskustelemaan omasta ja toisten oksentelusta. Toiseksi yleisintä fetississä on sellaisten ääninauhojen, videoiden ja valokuvien keräily, joissa esiintyy oksentavia ihmisiä. Eniten asialleen omistautuneet fetisistit yllyttävät itsensä ja toiset oksentamaan seksuaalisen tyydytyksen vuoksi, ja jotkut heistä myös kuvaavat oksentajia, että muut emetofiilit voisivat katsella heitä. On myös arveltu, että emetofilia voisi olla yksi syy, miksi oksentamista esiintyy nykyään niin paljon televisiossa ja elokuvissa.
Joskus emetofilia on yhdistetty vorarefiliaan. Tällöin emetofiili fantasioi tulevansa syödyksi ja oksennetuksi.
BDSM:ssä domina saattaa pakottaa alistujana olevan emetofiilin oksentamaan, tai oksentaa itse alistujan päälle.
Emetofilian ongelmat

Mikäli emetofiili harjoittaa fetissiään aiheuttamalla itse oman oksentamisen, hänelle saattaa tulla samantyyppisiä ongelmia, kuin muillekin usein oksentaville (esimerkiksi bulimikot). Liian usein toistuva oksentaminen saattaa muun muassa vaurioittaa nielua ja hampaita.
Emetofiileillä on myös ollut vaikeuksia saada ääntään kuuluville Internetissä. Monia heille tarkoitettuja nettisivuja on suljettu, kuten maaliskuussa 2007 suljettu Vomit Online ja maaliskuussa 2008 suljettu keskustelufoorumi Emesis - Puke Stories.
Aiheesta muualla

Vomiting FAQ (Arkistoitu – Internet Archive) (englanniksi)
Barf-O-Rama (Keskustelua ja tarinoita oksentamisesta) (Arkistoitu – Internet Archive) (englanniksi)
Keskustelufoorumi emetofiliasta ja emetofobiasta (Arkistoitu – Internet Archive) (englanniksi)
Robert J. Stoller: Erotic Vomiting. Archives of Sexual Behavior Vol. 11, No. 4, 1982
Yugi Mutou

| Yugi Mutou |
| --- | --- |

Luoja(t):  Kazuki Takahashi
Näyttelijä(t):   Megumi Ogata (Yu-Gi-Oh!)  Shunsuke Kazama (Yu-Gi-Oh! Duel Monsters)  Dan Green  Arto Nieminen
Ensi- esiintyminen:  1996
Kustantaja:  Shūeisha
Henkilötiedot
Status:  Pelien Kuningas
Ikä:  15 (1. sarjassa), 16–17
Asuinpaikka:  Japani
Suhteet
Muut sukulaiset:  Sugoroku Mutou (isoisä) Äiti
Tutut:  Hiroto Honda Katsuya Jounouchi Anzu Mazaki Ryou Bakura Ryuji Otogi
Infobox OKNimi-testi OK: 
Yugi Mutou (jap. 武藤遊戯, Mutō Yūgi, lausutaan englanniksi dubatussa animessa "Moto") on kuvitteellinen hahmo manga- ja animesarjassa Yu-Gi-Oh!
Hahmo

Yugi Mutou on anime- ja mangasarjan Yu-Gi-Oh! päähenkilö, joka on ratkaissut Millennium-arvoituksen. Yugi pitää peleistä ja viettääkin suurimman osan ajastaan pelaten erilaisia pelejä. Yugi sai kahdeksan vuotta sitten isoisältään palapelin, Millennium-arvoituksen (jap. Sennen Puzzle), jota hän on yrittänyt koota ne kahdeksan vuotta. Yugi luuli, että kootessaan arvoituksen hän saisi yhden toivomuksen. Hän oli koulukiusattu ja yksinäinen poika, joka halusi saada ystäviä. Yugi toivoi todellista ystävää, jolle voisi kertoa huolensa ja joka ei koskaan jättäisi häntä. Sarjan alussa Yugi saa ystävikseen Anzu Mazakin, Katsuya Jounouchin ja Hiroto Hondan.
Ratkaistuaan Millennium-arvoituksen hänestä tuli "Varjopelien toimitsija". Hänen sisälleen tuli toinen sielu Varjo-Yugi (jap. Yami no Yugi, engl. Yami Yugi (anime), Dark Yugi (manga)), joka on kirjaimellisesti Yugin vastakohta. Varjo-Yugi on itsevarma ja päättäväinen, toisin kuin Yugi, joka on pelokas, kiusattu eikä osaa sanoa ei. Yugi ja Varjo-Yugi voivat "vaihtaa paikkoja" keskenään. Silloin Yugi muuttaa olomuotoaan muun muassa kasvamalla pituutta, hänen katseensa muuttuu päättäväiseksi ja äänensä on paljon varmempi sekä komentavampi.
Sarjan alussa Varjo-Yugi vain keskittyi lähinnä käyttämään Varjopelejä rangaistakseen pahoja ja itsekkäitä ihmisiä. Mutta sarjan edetessä hän ja oikea Yugi ystävineen kohtasivat muiden Millennium-esineiden omistajia ja mangan osasta 8 alkaen lähes ainoana pelinä alettiin käyttää korttipeliä Otteluhirviöt (engl. Duel Monsters, mangassa ja Japanissa "Magics and Wizards"). Lisäksi selviää, että Varjo-Yugi on todellisuudessa vuosituhansia sitten eläneen faaraon (jonka oikeaksi nimeksi paljastuu lopulta Atem) sielu suljettuna Millennium-arvoitukseen. Kyseinen faarao oli aikoinaan poistanut Varjopelit muinaisesta Egyptistä ja sulkenut ne kaikkiin seitsemään Millennium-esineeseen.
Hahmo > Yugin kortit

Tässä on tunnetuimpia Yugin käyttämiä kortteja.
| --- | --- |
 Hirviöt Alpha The Magnet Warrior  Beaver Warrior  Berfomet  Beta The Magnet Warrior  Big Shield Gardna  Black Luster Soldier  Buster Blader  Celtic Guardian  Curse of Dragon  Dark Magician  Dark Magician Girl  Exodia the Forbidden One  Gaia The Fierce Knight  Gamma The Magnet Warrior  Gazelle the King of Mythical Beasts  Giant Soldier of Stone  Feral Imp  Horn Imp  King's Knight  Kuriboh  Jack's Knight  Magician of Black Chaos  Marshmallon  Obelisk the Tormentor  Obnoxious Celtic Guardian  Queen's Knight  Silver Fang  Silent Magician  Silent Swordsman  Slifer the Sky Dragon  Summoned Skull  The Winged Dragon of Ra  Valkyrion the Magna Warrior  Watapon  Winged Dragon, Guardian of the Fortress :  Yhdistelmähirviöt Chimera the Flying Mythical Beast  Dark Paladin  Gaia The Dragon Champion Loitsut Black Luster Ritual  Card of Sanctity  Dark Magic Ritual  De-Fusion  Diffusion Wave-Motion  Lightforce Sword (virallinen versio on ansakortti)  Magical Hats (virallinen versio on ansakortti)  Monster Reborn  Multiply  Mystic Box  Polymerization  Pot of Greed  Spell Textbook  Swords of Revealing Light  Thousand Knives Ansat Dark Renewal  Magic Cylinder  Mirror Force  Spellbinding Circle
Emmanuel Foulon

| Mitalit> Maa:   Belgia.Miesten jousiammunta. Olympialaiset  | Mitalit> Maa:   Belgia.Miesten jousiammunta. Olympialaiset  | Mitalit> Maa:   Belgia.Miesten jousiammunta. Olympialaiset  | Maa:   Belgia> Miesten jousiammunta. |
| --- | --- | --- | --- |
|  Kultaa | Pariisi 1900 | Sur la Perche à la Herse |  |
Emmanuel Foulon oli belgialainen jousiampuja ja olympiavoittaja. Hän osallistui Pariisin olympialaisiin 1900, joissa hän voitti kultaa Sur la Perche à la Herse-kilpailusta.
Šeni gulistvis

|  Šeni gulistvis |
| --- | --- |

Kappaleen tiedot
Esittäjä(t):  Iriao
Levy-yhtiö:  GPB, Universal Music Denmark
Kesto:  3:00
Tyylilaji:  jazz, etnofolk
Julkaistu:  13. maaliskuuta 2018
Säveltäjä(t):  David Malazonia Mikheil Mdinaradze
Sanoittaja(t):  Irina Sanikidze
Euroviisutiedot
Vuosi:  2018
Maa:  Georgia
Kieli:  georgia, englanti
Sijoitus:  –.
Pisteet:  –
Sijoitus semifinaalissa:  18.
Pisteet semifinaalissa:  24
Video:  videolinkki
Šeni gulistvis (georg. შენი გულისთვის, engl. For You) on georgialaisen yhtyeen Iriaon esittämä kappale, jolla he edustivat Georgiaa vuoden 2018 Eurovision laulukilpailussa.
Kappale kilpaili Euroviisujen toisessa semifinaalissa, jossa se sijoittui viimeiseksi ja karsiutui finaalista.
Iriao esittämässä kappalettaan Euroviisujen toisen semifinaalin harjoituksissa.
Erich Apel

Erich Apel
Erich Apel (3. lokakuuta 1917 Judenbach, Thüringen – 3. joulukuuta 1965 Berliini) oli taloustieteiden tohtori ja DDR:n taloudellisen suunnittelukomission johtaja vuosina 1963–1965. Hän oli varapääministerinä vuosina 1953–1958.
Varhaiset vuodet

Vuosina 1935–1937 Apel työskenteli konesuunnitteluinsinöörinä posliinitehtaassa Neuhausissa, (Neuhaus am Rennweg), minkä jälkeen hän opiskeli koneinsinööriksi Ilmenaussa 1937–1939. Toisen maailmansodan aikana Apel osallistui rakettiaseiden suunnittelija Wernher von Braunin ohjusaseiden kehittämistyöhön Peenemündessa.
Vuosina 1946–1952 Apel työskenteli Neuvostoliiton rakettitekniikan kehittämistyössä ja vuonna 1952 konerakennusministeriön liiketoiminnan johtajana.
Poliittinen ura

Vuonna 1953 Apel valittiin pääministerin sijaiseksi ja vuonna 1954 Saksan yhdistyneen sosialistisen puolueen SED:n ehdokkaaksiselvennä. Vuonna 1958 Apel nimitettiin SED:n keskuskomitean jäseneksi ja DDR:n kansankamarin edustajaksi.
DDR:n suunnittelukomission johtajana Apel oli toteuttamassa professori Jevsei Libermanin ajatuksia ideologiasta sosialistisesta markkinataloudesta. Hän kehitti Itä-Saksan taloutta voimakkaasti vuosina 1963–1965. Itä-Saksasta tuli korkeimman elintason saavuttanut sosialistinen maa, "talousihme". Apel yhdisti toiminnassaan uuden tietokonetekniikan, saksalaisten suuryhtiöiden edut ja tehokkuuden.
Apel joutui poliittiseen epäsuosioon, kun Neuvostoliiton johtajat epäilivät hänen tarkoitusperiään. Vuonna 1965 Neuvostoliitto ehdotti viisivuotista kauppasopimusta DDR:lle. Neuvostoliiton puoluejohtaja Leonid Brežnev matkusti henkilökohtaisesti Itä-Berliiniin solmiakseen sopimuksen. Kauppasopimus sitoi Itä-Saksan talouden tiukemmin Neuvostoliiton talouteen. Neuvostoliitto hyötyi entistä enemmän uudesta kauppasopimuksesta taloudellisesti. Tämä oli liikaa Apelille, ja kauppasopimuksen allekirjoituspäivänä hän ampui itsensä.[lähde? ]
Aiheesta muualla

Kuvia tai muita tiedostoja aiheesta Erich Apel Wikimedia Commonsissa
Fabián Pérez

| Fabián Pérez |
| --- | --- |
 Pérez vuonna 2016
Henkilötiedot
Syntynyt: 1967 (ikä 56–57) Buenos Aires, Argentiina
Ammatti:  kuvataiteilija
Aiheesta muualla
Kotisivut
Fabián Pérez (s. 1967 Buenos Aires, Argentiina) on argentiinalainen kuvataiteilija.
Pérezin isä omisti laittomia bordelleja ja yökerhoja Pérezin ollessa nuori. Hän on saanut inspiraatiota isältään taiteessaan; Pérez kuvaa muun muassa samanlaisia ihmisiä samanlaisissa yökerhoissa kuin joita hän näki isänsä kautta.
Nykyään Pérez asuu vaimonsa Lucianan kanssa Los Angelesissa. Heillä on kolme yhteistä lasta.
Pérez kertoo vaikutteikseen Henri de Toulouse-Lautrecin, Pablo Picasson, John Singer Sargentin sekä Paul Cézannen.
Teoksia

Man Lighting a Cigarette II
Dancer in Red
Untitled II
Aiheesta muualla

Fabián Pérezin kotisivut (englanniksi)
Yhden naisen hautajaiset

| Yhden naisen hautajaiset Ellips |
| --- | --- | --- |

Studioalbumin tiedot
 Julkaistu: 12. huhtikuuta 2019
 Formaatti: 2LP CD digitaalinen lataus
 Tuottaja(t): Matti Mikkola
 Tyylilaji: rock
 Kesto: 50.04
 Levy-yhtiö: Vallila Music House
Listasijoitukset
  Suomen virallinen albumilista: 1.
Ellipsin muut julkaisut
|   | Yhden naisen hautajaiset 2019 |   |
Singlet albumilta Yhden naisen hautajaiset
 ”Maailma on rikki” Julkaistu: 18. tammikuuta 2019  ”Kolera-allas” Julkaistu: 20. maaliskuuta 2019
Yhden naisen hautajaiset on suomalaisen laulaja-lauluntekijä Elisa Tiilikaisen ensimmäinen sooloalbumi. Tiilikainen on tullut tunnetuksi Haloo Helsinki! -yhtyeessä käyttämällään Elli Haloo -nimellä. Soololevyllään hänen taiteilijanimensä on Ellips. Albumi sijoittui ensimmäisellä listaviikollaan Suomen virallisen albumilistan ensimmäiselle sijalle.
Yhden naisen hautajaiset oli Radio Helsingin viikon albumina albumin julkaisun jälkeiselle viikolla.
Tuotanto

Tiilikainen on säveltänyt ja sanoittanut levyn lukuun ottamatta kappaleita ”Lasityttö” (sävellys Tiilikainen, Matti Mikkola, Timo Kämäräinen) ja ”Magnum opus” (sävellys Tiilikainen, Mikkola). Tiilikaisen mukaan albumin sanoitukset käsittelevät ”ennen kaikkea selviytymistä”. Niissä käsitellään myös parisuhdetta, yksinäisyyttä, syrjäytymistä, päihdeongelmia sekä kuolemaa ja sen pelkoa.
Albumin on tuottanut Matti Mikkola. Albumin kappaleiden taustat soittavat sama kokoonpano kuin Ellipsin keikoilla: Sami Kuoppamäki (rummut), Juho Kanervo (basso), Timo Kämäräinen (kitarat), Janne Puurtinen (koskettimet) ja Markus Pajakkala (puhaltimet).
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Maailma on rikki | Elisa Tiilikainen | 5.14 |  |  |  |  |  |  |
| 2. | Kukkapuro | Tiilikainen | 4.19 |  |  |  |  |  |  |
| 3. | Leijona ja kaksoisliekki | Tiilikainen | 4.18 |  |  |  |  |  |  |
| 4. | Kotiteatterijärjestelmä | Tiilikainen | 5.15 |  |  |  |  |  |  |
| 5. | Lasityttö | Tiilikainen, Matti Mikkola, Timo Kämäräinen | 5.46 |  |  |  |  |  |  |
| 6. | Kolera-allas | Tiilikainen | 3.27 |  |  |  |  |  |  |
| 7. | Lintu joka lensi ikkunaan | Tiilikainen | 4.34 |  |  |  |  |  |  |
| 8. | Magnum opus | Tiilikainen, Mikkola | 5.39 |  |  |  |  |  |  |
| 9. | Kyykäärmeen valtatie | Tiilikainen | 5.04 |  |  |  |  |  |  |
| 10. | Keuhkoahtauma | Tiilikainen | 6.48 |  |  |  |  |  |  |
Singlet

Albumin ensimmäinen single ”Maailma on rikki” julkaistiin 18. tammikuuta 2019. Kappale nousi ensimmäisellä listaviikollaan Suomen virallisen singlelistan 10:nneksi, joka on myös sen ainut listasijoitus kyseisellä listalla. Radiosoittoa mittaavalla radiolistalla ”Maailma on rikki” nousi suoraan 23. soitetuimmaksi kappaleeksi, mutta putosi sadan soitetuimman joukosta toisen viikon jälkeen. Viikolla 8/2019 kappale nousi jälleen listan sijalle 88, jonka jälkeen se jatkoi nousuaan parhaimmillaan sijalle 20 (14/2019). Albumilla kappaleen kesto on 5 minuuttia ja 14 sekuntia, mutta radiosoittoa varten kappaleesta on tehty niin kutsuttu ”radio edit”, jonka kesto on 4 minuuttia ja 27 sekuntia.
Toinen single ”Kolera-allas” julkaistiin 20. maaliskuuta 2019.
Arvostelut

Albumin tyyliä on kauttaaltaan verrattu 1970-lukumaiseksi. Genreinä sitä on kuvailtu progeksi, ”suomiloverockiksi”, ”hippirockiksi” sekä paikoin jopa iskelmälliseksi (”Kolera-allas”).
Arvosteluissa on kehuttu tuottaja Matti Mikkolan luomaa äänimaailmaa ja hänen tekemiään sovituksia. Sovituksia on kuvailtu paikoin jopa paremmiksi kuin itse sävellyksiä. Mikkolan luomat yksityiskohdat pitävät albumikokonaisuuden mielenkiintoisena. Helsingin Sanomien arviossa albumia kuvailtiin ”ulkokuoreltaan komeaksi, jolla on yksi loistava biisi, muutama hyvä ja pari helpommin unohtuvaa.” Samoilla linjoilla oli Rumba-lehti, jonka mukaan ensimmäisenä singlenä julkaistua ”Maailma on rikki” -kappaletta lukuun ottamatta muut kappaleet eivät ole samalla tasolla. Arviossa kuitenkin kehuttiin, että albumilla on ”poikkeuksellisen hienosti soitettua musiikkia”.
Rumban arviossa albumin parhaiksi kappaleiksi nostettiin ”Lasityttö” ja ”Lintu joka lensi ikkunaan” -kappaleet.
Arvostelut > Arviot

Helsingin Sanomat:
Rumba: 7,2/10
Yodel It!

|  Yodel It! |
| --- | --- |

Kappaleen tiedot
Esittäjä(t):  Ilinca, Alex Florea
Levy-yhtiö:  Cat Music
Kesto:  02:56
Tyylilaji:  pop
Julkaistu:  30. tammikuuta 2017
Säveltäjä(t):  Mihai Alexandru Alexandra Niculae
Sanoittaja(t):  Mihai Alexandru Alexandra Niculae
Euroviisutiedot
Vuosi:  2017
Maa:  Romania
Kieli:  englanti
Sijoitus:  7.
Pisteet:  282
Sijoitus semifinaalissa:  6.
Pisteet semifinaalissa:  174
Sanat:  sanoitus
Video:  videolinkki
Yodel It! on romanialaisten laulajien Ilincan ja Alex  Florean esittämä kappale, jolla he edustivat Romaniaa vuoden 2017 Eurovision laulukilpailussa.
Kappale kilpaili Euroviisujen toisessa semifinaalissa 11. toukokuuta, jossa se sijoittui kuudenneksi 174 pisteellä ja pääsi finaaliin. Finaalissa se sai 282 pistettä ja saavutti sijan 7.
Alex ja Ilinca esittämässä kappalettaan Euroviisujen harjoituksissa.
Emmanuel Hiel

| Emmanuel Hiel |
| --- | --- |
 Runoilija Emmanuel Hielin muistopatsas.
Henkilötiedot
Syntynyt: 1834
Kuollut: 1899 (64–65 vuotta)
Kansalaisuus:  Belgia
Ammatti:  runoilija
Kirjailija
Äidinkieli: flaami
Aiheesta muualla
Löydä lisää kirjailijoitaKirjallisuuden teemasivulta
Emmanuel Hiel (1834–1899) oli flaamilainen runoilija. Hän oli vapauden ja edistyksen ihailija, suuri saksalaisystävä. Hän on julkaissut useita runokokoelmia, kuten Nieuwe Liedekens (1861), Gedichten (1863 ja 1868), De Liefde in het Leven (1871), Bloemeken (1875), Monodramen en andere Gedichten (1893), Symfonieën en andere gezangen (1894), Het Broodhius (1897) sekä draaman Jacoba van Beieren (1880).
Ágios Konstantínos (Fthiotis)

| Ágios Konstantínos Άγιος Κωνσταντίνος |
| --- | --- |
 Kunnallisyksikön sijainti
 Ágios Konstantínos
 Koordinaatit: 38°45′27″N, 22°51′23″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Keski-Kreikka
Alueyksikkö:  Fthiotis
Kunta:  Kaména Voúrla
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  270602
Väkiluku (2011):  3 183
 – Kaupunki­yhdys­kunta:  2 886
 – Kaupunki:  2 471
Aikavyöhyke:  UTC+2
 – Kesäaika:  UTC+3
Rekisterikilpi:  MI
Infobox OKVirheellinen NIMI-arvo: 
Ágios Konstantínos (kreik. Άγιος Κωνσταντίνος) on Kreikan kaupunki sekä samanniminen Kaména Voúrlan kunnan kunnallisyksikkö (Δημοτική Ενότητα Αγίου Κωνσταντίνου, Dimotikí Enótita Agíou Konstantínou) ja entinen itsenäinen kunta. Se sijaitsee Fthiotiin alueyksikössä Keski-Kreikan alueella. Koko kunnallisyksikön väkiluku on 3 183 ja varsinaisen Ágios Konstantínoksen kaupungin väkiluku 2 471 (vuonna 2011).
Ágios Konstantínoksen kaupunki sijaitsee Pohjoisen Euboianlahden rannalla noin 30 kilometriä itäkaakkoon Lamíasta. Kaupunki on nimetty Pyhän Konstantinoksen mukaan. Kaupungissa on satama, josta on laivayhteys Euboialle sekä Pohjoisten Sporadien pääsaarille Skiáthokselle, Skópelokselle ja Alónnisokselle.
Ágios Konstantínos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kaména Voúrlan kunnaksi (tuolloin Mólos-Ágios Konstantínoksen kunnaksi) yhdessä Kaména Voúrlan ja Móloksen kanssa, jolloin se muuttui uuden kunnan kunnallisyksiköksi.
Kunnallisyksikön osat

Ágios Konstantínoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Ágios Konstantínos | Ágios Konstantínos | 2 471 |
| Ágios Konstantínos | Aktí | 87 |
| Ágios Konstantínos | Aspronéri | 30 |
| Ágios Konstantínos | Longós | 243 |
| Ágios Konstantínos | Neochóri | 55 |
| Ágnanti | Ágnanti | 218 |
| Ágnanti | Néa Ágnanti | 79 |
Yhteensä: 3 183
Yodeokin piirikunta

Yodeokin piirikunta (kor. 요덕군, Yodeok-gun, hanja 耀德郡, McCune-Reischauer Yodŏk-kun) on yksi Pohjois-Korean Etelä-Hamgyeongin maakunnan piirikunnista. Se sijaitsee sisämaan vuoristoalueella pääkaupunki Pjongjangin koillis- ja maakunnan pääkaupunki Hamheungin lounaispuolella. Vuoden 2008 väestönlaskennan mukaan piirikunnassa oli 40 839 asukasta.
Kolmasosan piirikunnan pinta-alasta vie Yodeokin keskitysleiri, joka on tarkoitettu poliittisille vangeille.
Fambo

| Fambo> kiinteämaltoinen peruna |
| --- | --- |
Alkuperämaa:  Alankomaat 1986
Risteytys:  Ostara x Provita
Kasvinjalostaja:  C. Meijer
Ylläpito
Lajikkeen ylläpitäjä:  Ravintoraisio 21.12.1994 Siemenperunakeskus 21.12.1994
Fambo on kiinteämaltoinen perunalajike. Fambon tärkkelyspitoisuus on 15,1 prosenttia.
Aiheesta muualla

Suomen Siemenperunakeskus: Fambo (Arkistoitu – Internet Archive)
The European Cultivated Potato Database: Fambo
Suomen kiinteämaltoiset perunalajikkeet
Adora (1996)
Appell (1997)
Bintje (1910/1994)
Fambo (1986)
Felsina (1998)
Hankkijan Timo (1975)
Matilda (1988)
Nicola (1973)
Ostara (1962)
Rikea (2003)
Rocket (1996)
Siikli (1935)
Sini (1997)
Ukama (1994)
Velox (1999)
Venla (2002)
Suomen perunalajikkeet
Adora 1996/? |
Amazone 1993/1981 |
Annabelle (uusi) |
Appell |
Arielle (uusi) |
Asterix (myös Ruotsi) |
Barima † |
Bellona |
Bintje 1976/1910 (myös Ruotsi) |
Blue Congo |
Columbo  |
Ditta |
Fado 2015 |
Fambo |
Felsina (myös Ruotsi) |
Fontane |
Gloria 1996/1990 |
Hankkijan Tanu 1981/1981|
Hankkijan Timo 1977/1977|
Hankkijan Tomppa |
Hertha † 1987/1979 |
Idole 1995/1988 |
Jazzy 2015 |
Jussi 2015 |
Kardal 1994/1988 |
Kulta 1997/1997 |
Lady Amarilla 2015 |
Lady Britta 2015 |
Lady Cristi |
Lady Claire |
Lady Felicia o |
Lady Rosetta (myös Ruotsi) |
Lady Sara 2015 |
Matilda 1989/1985 (myös Ruotsi) |
Melody 2015 |
Musica 2015 |
Nicola 1994/1973 (myös Ruotsi) |
Ostara 1977-1994 ja 1996/1962 |
Olympia |
Pito 1976/1964 |
Posmo 1986/1978 |
Puikula 1985/maatiaisperuna |
Record † 1976/1932 |
Redstar |
Rikea |
Rocket † 1996|
Rosamunda 1986/1974 (myös Ruotsi) |
Sabina 1979/1976 (myös Ruotsi) |
Saline (uusi)  |
Satu 1996/1996 |
Saturna 1977/1964 |
Seresta |
Sieglinde (Siikli) 1976/1935 |
Sini 1977/1977 |
Solana |
Suvi 1977/1977   |
Swift (tuontiperuna)   |
Timate |
Ukama 1995/1976 (myös Ruotsi) |
Ute 1993/1982  |
Van Gogh 1993/1987 (myös Ruotsi)  |
Velox |
Venla |
Victoria |
Vital † 1996/?

 n • k •
Fame-luokka (linjalaiva)

| Fame-luokka |
| --- | --- |


Tekniset tiedot
Pituus:  53,34 m (tykkikansi) 43,89 m (köli)
Leveys:  14,53 m
Aseistus
Meritorjunta:  74 tykkiä
Fame-luokka oli Britannian kuninkaallisen laivaston yhdeksän 74-tykkisen kolmannen luokan linjalaivan muodostama alusluokka.
Alukset

Alusten kummallakin tykkikannella oli kaksikymmentäkahdeksan tykkiä, alemmalla 32 naulan ja ylemmällä 18 naulan tykkejä. Puolikannella oli neljätoista ja etukannella neljä 9 naulan tykkiä.
| Nimi | Telakka | Kölinlasku | Vesille | Palvelus | Kohtalo |
| --- | --- | --- | --- | --- | --- |
| HMS Fame | Deptfordin telakka | 22. tammikuuta 1802 | 8. lokakuuta 1805 | lokakuu 1805 | romutettu 1817 |
| HMS Albion | Perry, Wells & Green, Blackwall | kesäkuu 1800 | 17. kesäkuuta 1802 | helmikuu 1802 | romutettu 1836 |
| HMS Hero | Perry, Wells & Green | elokuu 1800 | 18. elokuuta 1803 | lokakuu 1803 | haaksirikkoutunut 1811 |
| HMS Illustrious | John Randall & John Brent, Rotherhithe | helmikuu 1801 | 3. syyskuuta 1803 | marraskuu 1803 | romutettu 1868 |
| HMS Marlborough | Barnard, Deptford | elokuu 1805 | 22. kesäkuuta 1807 |  | romutettu 1835 |
| HMS York | Brent | elokuu 1805 | 7. heinäkuuta 1807 |  | romutettu 1854 |
| HMS Sultan | Dudman, Deptford | joulukuu 1805 | 19. syyskuuta 1807 |  | romutettu 1864 |
| HMS Hannibal | Adams, Bucklers Hard | joulukuu 1805 | toukokuu 1810 |  | romutettu 1833 |
| HMS Royal Oak | Dudman | kesäkuu 1806 | 4. maaliskuuta 1809 |  | romutettu 1850 |